Referat af møde i Skolebestyrelsen

Tirsdag d. 6. oktober 2020 fra 18.00 – 21.00 på Skolen i Bymidten, Madskolen/bygning 2.

Afbud: Silas, Kasper, Britt

Velkommen til de to nye elevrådsformænd: Lucas fra 9E på NV og Philip fra 8R på SiB.

Dirigent: Seema

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

GRUPPEBILLEDE AF SKOLEBESTYRELSEN TIL HJEMMESIDEN – udsat til næste gang, da vi manglede tre medlemmer.

**1.Økonomi** – punkt til orientering og godkendelse (ca. 30 min.)

Gennemgang af overordnet status på 2020 inkl. elevtal, samt et blik ind i 2021. Lene Jepsen som er økonomisekretær for HS fælles, deltager i dette punkt.

**Referat:**

Tallene blev gennemgået, og skolebestyrelsen godkendte den økonomiske status.

Skolebestyrelsen ønsker at skolens ledelse fortsat holder stramt fokus på økonomien, og ser gerne at vi hellere går ud af årene med minus end plus.

Ledelsen forklarede, at mindreforbruget primært skyldes mindreforbrugs overførsel på SFO over år, lidt på klub og noget på Nygård. I SFO ansættes der mere personale, og Nygård svinger meget i løbet af året pga. udsving i det forventede elevtal. Den samlede skoledel løber fornuftigt rundt, og pengene bruges.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Inklusion** – punkt til orientering, drøftelse og mulig beslutning (ca. 45 min.)

Skolebestyrelsen har ønsket at ledelsen gennemgår dette området, og hvordan dette håndteres både på kommunalt niveau og lokalt på Helsingør Skole.

Anders og Kari kommer med et oplæg på mødet.

**Referat:**

Se selvstændigt bilag (vedhæftet referatet).

Skolebestyrelsen ønsker til næste møde:

* Et visuelt oplæg
* Høre om tiltagene, virker det – erfaringer?
* Høre om Nygård Skole.

Skolebestyrelsen overvejer, om de vil invitere Børne og Uddannelsesudvalget til dialog med forældrene på HS.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Principper** – punkt til orientering, drøftelse og beslutning (ca. 45 min.)

Skolebestyrelsen skal prioritere i hvilke rækkefølge principperne skal gennemgås. Alle skolens principper er vedhæftet.

Ledelsen ønsker en rettelse/præcisering af princip for klassedannelse inkl. sammenlægninger. Denne ændring er tilføjet med rødt i princippet.

**Referat:**

Jf. forretningsorden, kan principper først vedtages på det efterfølgende møde hvor principperne er blevet behandlet.

Helt generelt skal layoutet på principperne ligne hinanden, eks. skal vi sikre at alle principper har dato for revidering. Der må gerne være en genkendelig struktur på principperne.

Husk dato når et princip er vedtaget.

Princippet vedr. klassedannelser/sammenlægninger ændres til: ”Der kan ske klassedannelser/sammenlægninger på følgende tidspunkter i skoleforløbet….”

Prioritering af behandling af principper:

Skal der laves et princip om principper? Der skal kigges på de ældste principper først. Efterfølgende kigges der på: skole-hjem samarbejdet, vikarer og fagfordeling. Der kom et forslag om at der skal laves et princip om understøttende undervisning.

Der blev foreslået at forvaltningen / DSFI kommer ud og fortæller om grundprincipperne for bestyrelses arbejde. Formanden undersøger muligheden også hos ’Skole og Forældre’.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**4. Fokuspunkt: flersprogede elever –** punkt til orientering, drøftelse og beslutning (ca. 15 min.)

Skolebestyrelsen har ønsket at have dette på som fokuspunkt. Inden ledelsen forbereder punktet, har vi brug for at skolebestyrelsen folder ud hvad omkring flersprogede elever, som ønskes drøftet.

**Referat:**

Udsættes til et senere møde.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. Tilladelse til at forlade skolens område i pauser, også for 6. årgang** – punkt til orientering, drøftelse og beslutning (ca. 15 min.)

Skolebestyrelsen har ønsket dette punkt drøftet, primært for 6. årgang på Nordvestskolen.

**Referat:**

Skolebestyrelsen drøftede punktet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Meddelelser (fra elevrepræsentanter, ledelsen, medarbejderrepræsentanter, formanden, forældrerepræsentanter, Byråd) –** punkt til orientering(ca. 15 min.)

**Referat:**

Elevråd: intet.

Ledelsen: 1) Tak fra lærere og alle øvrige medarbejdere for kage/wienerbød til kaffen i mandags, hvor det var Lærernes Dag. 2) Orientering om byggesag på Nordvestskolen. Skolen vil stå færdigrenoveret i løbet af 2024 med bl.a. murede facader. Der monteres mekanisk ventilation i alle bygninger, og dette starter her inden længe. Vi inviterer til information om byggeriet/renoveringen, når der ligger en færdig plan. 3) Ledelsen har været på (dag) seminar onsdag, torsdag og fredag i sidste uge. 4) Covid-19: vi har haft to klasser som har været sendt hjem, ellers er vi pt. gået fri. 5) Der har været presseomtale om antal elever i kommunen som ikke opnår karakteren 2. Nordvestskolen har været nævnt i den forbindelse. Spritdispensere er bestilt som afløser for de udendørshåndvaske. 6) Filmoptagelser som led i branding. Vi har brug for 6-8 forældre som kan sige noget om, hvordan det er at have et barn som starter i 0.kl. Anders har opgaven.

Medarbejderrepræsentanter: presseomtalen har fyldt på NV. Covid-19 fordrer at man arbejder og omgås på andre måder.

Formanden: intet.

Forældrerepræsentanter: intet.  
Byråd: ikke til stede.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Evt.** – punkt til orientering (ca. 5 min.)

**Referat:**

Opfordring til klub, at der igangsættes flere aktiviteter, og at forældrene informeres regelmæssigt om hvad som sker.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Næste møde: 10/11 kl. 18.00 – 20.30 på Nygård Skole

Venlig hilsen

Jan Dahlgaard Kari Jørgensen

Formand for Skolebestyrelsen Skoleleder

Helsingør Skole Helsingør Skole